Vöhringen (Iller)
Vehrenge (amtlich Vöhringen) ischt a Schtadt em Landkroes Nei-Ulm en Bayern.

Geografi 
Vehrenge leit 18 Kilometer sidlich voo Ulm an dr Iller. Vo dr Gmarkong send 41,5 % Landwirtschaftsfleche, 24,9 % Wald, 28,7 % Sidlongsfleche ond 4,9 % sonschtige Fleche.

Gmoendsgliderong 
Zua Vehrenge ghered d Stadtdoel Illerberg, Illerzell ond Thal ond dr Riedhof. Vehrenge grenzt an Senden, Weißenhorn, Bellenberg ond Illerrieden.

Gschicht

Bis zom 19. Jahrhondert 
Vehrenge ischt zom erschte Mol gnennt worda em 12. Jh. als Veringen. Vermutlich isch es aber scho em 5./6. Jahrhondert vo de Allemanna besiedlat worra. Em 15. Jahrhondert hat es nao mehrfach sein Besitzer gweggslat und isch 1756 onderm Kurfirscht Max Joseph frier als d Nachbargmoeda zu Bayern komma.

Em Johr 1864 hat nao dr Fabrikbesitzer Phillipp Jakob Wieland a ertlichs Miahlguat samt Fabrikgelände kauft, was fir Vehrenge dr Afang vo dr Induschtrialisierong war. D Wieland-Werke als weldweid tätiga Firma send heit no brägend firs Ortsbild.

Eigmoidonga ond Schtadterhebong 
Dr Ortsdoil Illerzell (omgangsschbrachlich Zell) hat ogfähr 1300 Eiwohner, leit ogfähr drei Kilometer nordweschdlich vo Vehrenge em Illerdal ond isch am 1. Juli 1972 eigmoidat worra. D Ortsdoil Illerberg (omgangsschbrachlich Berg) mit ogfähr 1700 Eiwohner ond Dal (amtlich Thal) mit ogfähr 600 Eiwohner liegat ogfähr eschdlich vo Vehrenge ond send am 1. Januar 1976 eigmoidat worra. Zamma mit deane Ortsdoil isch Vehringe nao am 25. Juni 1977 zur Schtadt erhoba worra.

Eiwohner 

Dr Ausländeraadoel isch 2011 bei 8,6 % gleäge.

Religion 
76,4 % vo dr Eiwohner send em Johr 1987 remisch-katholisch gweä, 13,8 % evangelisch.

Bolidig 
Vehrenge ghert zua koenere Verwaltonsgmoeshaft. Dr Birgermoeschter vo Vehrenge ischt dr Karl Janson .

Wahla seit 1986

Schtädtepardnerschafda 

 Hettstedt en Sachse-Ahalt, seit 1990
 Vizille en dr Regio Auvergne-Rhônes-Alpes (Frankreich), seit 2002
 Venaria Reale em Piemont (Italie), seit 2011

Kuldur ond Verei

Kuldurzendrom 
S Kuldurzendrom Wolfgang-Eychmüller-Haus isch 1993 ereffnat worra. Es isch benannt nach am friera Vorschdandsvorsitzenda vo de Wieland-Werke, der au Ehrabirger vo Vehrenga isch. Em groaßa Saal hand 600 Leit Platz. S Kuldurzendrom wed oft vo de Vehringer Verei aber au vo auswärdige Kinschdler gnutzt.

Schbort 
Dr greaschde Verei vo Vehrenge isch dr Schbortclub Vehrenge 1893 e. V. Dr SCV, wia er abkirzt hoißt, hat 19 Abdeilonga ond ogfähr 3000 Mitglieder. En de Schdadtdoil gibts au Schbortverei ond zwar da SV Illerzell ond da SSV Illerberg/Thal.

Bekannte Seh ond Dechdr vo Vehrenge 

 Charles August Fey (* 2. Februar 1862 als Augustinus Josephus Fey, † 10. Novembr 1944 en San Francisco), Erfendr vom Oiarmiga Bandidda
 Elmar Stegmann (* 1935), frierer Dischtennis-Nationalschbieler
 Josef Guter (* 1929), Sinologe ond Buachautor
 Solanus Hermann (* 19. Mai 1909 en Dal als Rudolf Hermann, † 13. Dezembr 1950 en nordkoreanischer Lagerhaft, Benediktinermench en dr Abtei Tokwon

Dialekt 
Dr Dialekt vo Vehrenge ghert zom Schwäbisch.

Weblink 

 www.voehringen.de

Fuaßnota 

Ort (Landkroes Nei-Ulm)